Zmluva o dielo 
uzavretá podľa § 536 a nasledujúcich Obchodného zákonníka 
Čl. 1 Zmluvné strany
Objednávateľ: 
Správa mestskej zelene v Košiciach

Sídlo:


Rastislavova 79, 040 01 Košice

Právna forma:

príspevková organizácia mesta Košice,                                      na základe Zriaďovacej listiny zo dňa 11.11.2004


IČO:


170 78 202

IČ DPH:

SK2021157556

Štatutárny orgán:
Ing. Marta Popríková – riaditeľka
IBAN:  

SK42 5600 0000 0004 4386 8001
SWIFT:

KOMASK2X
Email:


smsz@smsz.sk
Zhotoviteľ: 


Sídlo:


 

IČO:



IČ DPH:



Štatutárny orgán:


IBAN:  


SWIFT:

Email:

Preambula
Táto zmluva sa uzatvára v zmysle § 108 ods. 2 zákona č. 343/2015 Z. z. o verejnom obstarávaní v znení neskorších predpisov ako podlimitná zákazka. 
Čl. 2 Predmet zmluvy
1. Predmetom tejto zmluvy je záväzok zhotoviteľa vykonať pre objednávateľa dielo „Realizácia projektu detského ihriska – Ihrisko pre všetky deti – Národná trieda 47 – 49, Košice MČ Sever“, podľa projektovej dokumentácie z 01/2026, ktorú objednávateľ odovzdal na základe protokolu zhotoviteľovi pri podpise tejto zmluvy, ako aj v rozsahu prác na základe cenovej ponuky a výkazu výmer zo dňa 00.00.2026, ktorá tvorí neoddeliteľnú súčasť tejto zmluvy (Príloha č. 1). Objednávateľ sa zaväzuje prevziať zhotovené dielo, zaplatiť dohodnutú cenu a poskytnúť zhotoviteľovi potrebné spolupôsobenie.

2. Navrhované ihrisko sa skladá z nasledovných samostatných konštrukčných prvkov, ktoré tvoria jeden celok detského ihriska: 

1.
Herné prvky v celkovom počte  – 8ks

2.
Mobiliár – 12ks

3.
Oplotenie – v zmysle PD 

4.
Prístupový chodník – v zmysle PD

5.
Dopadová plocha – multifunkčný povrch z EPDM – 400m2

6.
Informačná tabuľa – 3ks
Zhotoviteľ sa zaväzuje, že predmet tejto zmluvy bude spĺňať všetky požiadavky z výzvy na predkladanie ponúk zo dňa 00.00.2026.
3.
Miesto zhotovenia diela: parcela C KN č. 5556/1, k. ú. Severné Mesto
4.  
Zhotoviteľ sa zaväzuje vykonať dielo vo vlastnom mene a  na vlastnú zodpovednosť,                          pri dodržaní kvalitatívnych a technických podmienok v dohodnutých termínoch, v súlade s právnymi predpismi  a za podmienok dohodnutých v tejto zmluve.

Čl. 3 Termíny  plnenia

1. 
Začatie prác:


od účinnosti zmluvy


2.
Termín ukončenia diela:
do 60 kalendárnych dní od účinnosti zmluvy
3. 
Začiatok  a ukončenie  realizácie diela zapíše zhotoviteľ do stavebného denníka a tento stav odsúhlasí zodpovedný zamestnanec objednávateľa. 

4.
Zmluvné strany sú povinné bezodkladne informovať druhú zmluvnú stranu vhodnou a preukázateľnou formou napr. e-mailom, telefonicky o vzniku akejkoľvek udalosti, ktorá bráni alebo sťažuje priebeh alebo zhotovenie diela a ohrozuje splnenie termínu a túto skutočnosť uviesť aj zápisom v denníku, s potvrdením od zástupcu objednávateľa. Ak takúto udalosť nezavinil zhotoviteľ a spôsobila omeškanie dohodnutého termínu, alebo ovplyvnila priebeh a kvalitu vykonávaného diela, následky, ktoré z tejto udalosti vzniknú sa nepovažujú za porušenie zmluvy zo strany zhotoviteľa. O dobu prerušenia zhotovenia diela, z uvedených dôvodov, sa predlžuje doba na zhotovenie diela.

5.  Rozsah a cena požadovaných  prípadných naviac  prác,  ktorých  potreba vyplynie počas realizácie diela musí byť zdokumentovaná a vzájomne odsúhlasená písomným dodatkom k zmluve, podpísaným štatutárnymi zástupcami zmluvných strán.   

Čl. 4 Cena diela, spôsob fakturácie a platobné podmienky

1.
Cena za zhotovenie diela podľa čl. 2. tejto zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov                            a  vykonávacej vyhlášky k  tomuto zákonu č. 87/1996 Z. z. ako cena určená na základe Cenovej ponuky zhotoviteľa zo dňa 00.00.2026 takto:


Cena spolu bez DPH:




  00 €

     
DPH 23 % :                                                     
 
  00 € 

      
CENA  CELKOM, vrátane DPH:                

  00 €        


 (slovom: xx eur)

2.
Cenu diela je možné meniť len dohodou zmluvných strán v podobe písomného dodatku k tejto zmluve,  podpísaného štatutárnymi zástupcami  zmluvných strán.


3.
Zmluvné strany sa dohodli, že cena diela bude hradená na základe čiastkových daňových dokladov – faktúry po zhotovení ucelených celkov a konečnej faktúry. Prílohou každej faktúry bude vždy súpis skutočne vykonaných prác za príslušný ucelený celok potvrdený oprávneným zástupcom objednávateľa. Návrh súpisu vykonaných prác odovzdá zhotoviteľ príslušnému oprávnenému zástupcovi objednávateľa na stavbe na kontrolu vždy po ukončení prác za ucelený celok, za ktorý sa návrh súpisu vykonaných prác spracováva.
4.
Objednávateľ sa zaväzuje uhradiť faktúru v lehote jej splatnosti. Lehota splatnosti faktúry je 60 dní odo dňa jej doručenia.  Za dátum úhrady sa považuje pripísanie finančných prostriedkov na účet zhotoviteľa.

5. 
V prípade, ak faktúra nebude obsahovať právnymi predpismi stanovené náležitosti, objednávateľ má právo ju vrátiť zhotoviteľovi na doplnenie. Dňom doručenia faktúry bez vád začína plynúť nová lehota splatnosti. 
6.
V prípade, ak sa zhotoviteľ počas plnenia zmluvy stane platiteľom DPH v zmysle platnej legislatívy, potom cena uvedená v Prílohe č. 1 sa bude v takomto prípade považovať vo vzťahu k DPH za konečnú a nebude navýšená o hodnotu DPH.
Čl. 5 Povinnosti zhotoviteľa a spolupôsobenie objednávateľa

1. Zhotoviteľ je povinný dodať predmet zmluvy v množstve, kvalite a prevedení, ako určuje zmluva a projektová dokumentácia, pričom náklady na dopravu, ktoré mu vzniknú                         v súvislosti s realizáciou diela sú už zahrnuté v celkovej cene diela v zmysle čl. 4 tejto zmluvy.
2.
Objednávateľ sa zaväzuje poskytnúť zhotoviteľovi potrebné spolupôsobenie. Tým sa rozumie najmä operatívna spolupráca pri začatí, priebehu, ukončení diela a jeho odovzdaní objednávateľovi. Spolupôsobenie poskytne objednávateľ v rozsahu a termínoch potrebných na riadne plnenie zmluvy zo strany zhotoviteľa.  
3.
Zhotoviteľ sa zaväzuje udržiavať na mieste vykonania diela a na prístupových komunikáciách poriadok a čistotu, odstraňovať odpady a nečistoty vzniknuté v priebehu realizácie diela a po ukončení diela  miesto zhotovovania diela vyčistiť a upratať. 

4.
Ak zodpovedný zamestnanec zhotoviteľa zistí v mieste vykonávania diela také prekážky (akúkoľvek udalosť), ktoré bránia alebo sťažujú realizáciu diela,  je povinný to ihneď oznámiť objednávateľovi a túto skutočnosť zaznamenať v denníku. Zároveň je povinný zabezpečiť, aby záznam v denníku potvrdil podpisom oprávnený zástupca objednávateľa. 

5.
Zhotoviteľ zodpovedá za to, že počas realizácie diela budú dodržané ustanovenia zákona               č. 314/2001 Z. z. o ochrane pred požiarmi v znení neskorších predpisov a bezpečnosť  pri práci v znení zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.

6.
Zhotoviteľ zabezpečí na vlastné náklady potrebné prevádzkové a sociálne zariadenie staveniska (vybudovanie, prevádzkovanie, údržbu, likvidáciu a vypratanie) a označenie stavby na stavenisku tabuľou s identifikačnými údajmi (názvom, označením stavebníka a zhotoviteľa, údajmi o povolení stavby, termínoch začatia a ukončenia, menom zodpovedného stavbyvedúceho.

7.
Zhotoviteľ pred začatím prác zabezpečí aktualizáciu vyjadrení správcov a vytýčenie podzemných inžinierskych sietí, ktoré sa nachádzajú v mieste/blízkosti miesta vykonávania diela ich vlastníkmi/správcami a overí si ich polohu ručne kopanými sondami, pokiaľ si to charakter práce bude vyžadovať. Stavebné práce v mieste výskytu podzemných inžinierskych sietí a v ich blízkosti bude zhotoviteľ vykonávať v zmysle požiadaviek uvedených v PD a vo vyjadreniach správcov inžinierskych sietí.

8.
Zabratie verejného priestranstva na vlastné náklady zabezpečí zhotoviteľ. Zhotoviteľ zodpovedá za ochranu priestoru staveniska, za jeho zabezpečenie proti krádežiam, za vhodné oplotenie, označenie výstražnými tabuľami a výstražnými páskami, ako aj za škody vzniknuté porušením svojich povinností podľa § 373 a nasl. Obchodného zákonníka.

9.
Zhotoviteľ v plnom rozsahu znáša náklady spojené s odberom elektrickej energie, vody (vodné, stočné), tepla a ďalších médií. 

10.
Zhotoviteľ bude vykonávať dielo tak, aby (i) bol zaistený bezpečný prístup a vjazd ku všetkým dotknutým nehnuteľnostiam, (ii) svojou činnosťou nespôsobil škodu na cudzích nehnuteľnostiach a majetku, (iii) nezasahoval do práv a právom chránených záujmov vlastníkov susedných nehnuteľností hlavne nadmerným hlukom, prachom a zbytočnou prevádzkou stavebných strojov a mechanizmov, (iv) neohrozoval zdravie alebo život ľudí a životné prostredie.

11.
Zhotoviteľ, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora  a o zmene a doplnení niektorých zákonov, je povinný na účely poskytnutia riadnej súčinnosti potrebnej na uzavretie zmluvy a počas trvania zmluvy byť zapísaní v registri partnerov verejného sektora.
Čl. 6 Denník

1. 
Zodpovedný odborný zamestnanec zhotoviteľa je povinný viesť odo dňa začatia realizácie diela o prácach, ktoré vykonáva denník a to až do ukončenia diela, jeho odovzdania  zhotoviteľom a prevzatia objednávateľom. Do denníka zapisuje  zhotoviteľ  všetky skutočnosti rozhodujúce na plnenie zmluvy, údaje o časovom postupe prác, ich akosti, zdôvodnenie odchýlok od pokynov objednávateľa, údaje dôležité na posúdenie hospodárnosti prác a pod. V priebehu pracovného času musí byť denník prístupný objednávateľovi. Skutočnosti zaznamenávané v denníku podpisuje aj zástupca objednávateľa.

2. 
Zmluvné strany sú povinné sledovať obsah denníka a vyjadrovať sa k zápisom druhej zmluvnej strany v ňom uvedeným do 3 pracovných dní od zápisu, inak sa má za to, že s obsahom zápisu súhlasia. V súrnych prípadoch  zhotoviteľ odošle zápis z denníka objednávateľovi e-mailom a pod. a objednávateľ sa k nemu vyjadrí do 2 pracovných dní. Zápisy v denníku obojstranne odsúhlasia a podpíšu zástupcovia obidvoch zmluvných strán. Objednávateľ má právo robiť si z denníka fotokópie. Povinnosť viesť denník sa skončí ukončením diela a jeho odovzdaním objednávateľovi. 

3.
Na všetky zmeny a naviac práce sú zmluvné strany povinné upozorniť bezodkladne druhú zmluvnú stranu a tieto uviesť aj zápisom do denníka s ich obojstranným odsúhlasením zástupcami zmluvných strán. V prípade, že tieto zmeny budú nad rozsah predmetu  zmluvy, sú zmluvné strany pred ich realizáciou povinné uzatvoriť písomný dodatok k zmluve, podpísaný štatutárnymi zástupcami obidvoch zmluvných strán. 

Čl. 7 Odovzdanie a prevzatie zhotoveného diela

1.
Povinnosť vykonať dielo bude splnená jeho riadnym ukončením a protokolárnym odovzdaním zhotoviteľa objednávateľovi v  mieste jeho realizácie, za účasti zástupcov obidvoch zmluvných strán. 
2. 
Podmienkou odovzdania diela je odovzdanie všetkých dokladov preukazujúcich kvalitu, bezpečnosť a súlad diela s príslušnými právnymi predpismi a technickými normami. 

  Zhotoviteľ je povinný najneskôr pri odovzdaní diela odovzdať objednávateľovi najmä:

· certifikáty, atesty a vyhlásenia o parametroch (vyhlásenia o zhode / vyhlásenia                       o parametroch) použitých stavebných výrobkov a materiálov,

· dodacie listy a sprievodnú technickú dokumentáciu ku všetkým dodaným zariadeniam a prvkom (najmä herným prvkom),

· doklady o riadnom nakladaní s odpadmi vzniknutými pri realizácii diela v súlade                   s platnými právnymi predpismi,

· príslušné časti stavebného denníka,

· návody na obsluhu a údržbu, záručné listy a servisné podmienky, ak sa vzťahujú                        na dodané zariadenia,

· prípadné revízne správy, skúšky a protokoly, ak sú vyžadované osobitnými predpismi alebo technickými normami.

3.
O odovzdaní a prevzatí diela je zhotoviteľ povinný spísať Preberací protokol na základe Súpisu vykonaných prác v 2 – och vyhotoveniach, podpísaný zástupcami zmluvných strán, z ktorých každá zo zmluvných strán obdrží po jednom vyhotovení. 

Čl. 8 Záručná doba a zodpovednosť za vady

1. Zhotoviteľ zodpovedá za to, že dielo má v čase odovzdania a počas záručnej doby  požadovanú kvalitu a je bez vád. 

2.  Záručná doba na dodaný materiál a herné prvky je podľa záručných podmienok výrobcu, najmenej však 24 mesiacov a na vykonané práce 60 mesiacov. Záručná doba začína plynúť odo dňa odovzdania a prevzatia dokončeného diela bez vád. 
3.
Objednávateľ sa zaväzuje zistené vady písomne reklamovať u zhotoviteľa                               bez zbytočného odkladu od ich zistenia.  

4. 
Zhotoviteľ je povinný reklamované vady odstrániť  bez zbytočného odkladu. Ak zhotoviteľ nepristúpi k odstraňovaniu reklamovaných vád, resp. neodstráni tieto vady v dohodnutom termíne, má objednávateľ právo zabezpečiť odstránenie vád sám alebo prostredníctvom tretej osoby na náklady zhotoviteľa. Odstránenie vád diela v záručnej dobe, alebo jeho častí inou osobou sa nijako nedotýka záručných nárokov objednávateľa voči zhotoviteľovi.

5. 
O odstránení vád vyhotoví zodpovedný zamestnanec objednávateľa písomný záznam                    s obojstranným podpisom obidvoch zmluvných strán. 

6.
Ak zhotoviteľ neodstráni vady v  termíne  dohodnutom na reklamačnom konaní, zaplatí zmluvnú pokutu vo výške 100 € za každý deň omeškania.

7.
Zhotoviteľ sa zaväzuje akúkoľvek ním spôsobenú škodu, alebo zapríčinenú škodu                       pri realizácii diela odstrániť tak, že uvedie poškodenú časť diela do požadovaného stavu.

Čl. 9 Ukončenie zmluvného vzťahu,  riešenie sporov

1.
Zmluvné strany sa  zaväzujú riešiť spory vyplývajúce z uzavretej zmluvy o dielo  prednostne dohodou prostredníctvom štatutárnych zástupcov zmluvných strán. 

2.
Zmluva môže byť ukončená dohodou zmluvných strán, výpoveďou alebo odstúpením                 od zmluvy z dôvodu podstatného porušenia zmluvných podmienok. Nároky zmluvných strán vyplývajúce im z právnych predpisov tým nie sú dotknuté.  
3.
Objednávateľ môže túto zmluvu kedykoľvek ukončiť písomnou výpoveďou bez uvedenia dôvodu. V prípade výpovede je výpovedná doba 15 kalendárnych dní a začne plynúť nasledujúcim dňom po dni, v ktorom bola výpoveď doručená druhej zmluvnej strane (písomne alebo emailom). 

4.
Zmluvný vzťah  podľa tejto zmluvy môže skončiť aj písomnou dohodou zmluvných strán           ku ktorémukoľvek dňu.
Čl. 10 Sankcie

1. V prípade omeškania zhotoviteľa s vykonaním a dodaním diela je objednávateľ oprávnený uplatniť si u zhotoviteľa zmluvnú pokutu vo výške  50 € za každý kalendárny deň omeškania.

2. V prípade omeškania objednávateľa s úhradou faktúry je zhotoviteľ oprávnený uplatniť si u objednávateľa úrok z omeškania vo výške 0,01 % zo sumy neuhradenej ceny diela bez DPH za každý kalendárny deň omeškania.
Čl. 11 Záverečné ustanovenia

1.
Akékoľvek dohody, zmeny alebo doplnenia k tejto zmluve je možné urobiť len na základe vzájomnej dohody zmluvných strán vo forme dodatkov k tejto zmluve. Návrhy dodatkov môže predkladať ktorákoľvek zo zmluvných strán.

2.
Zmluvné strany uzatvárajú zmluvu slobodne, vážne, určito a zrozumiteľne, nie v tiesni ani za nápadne nevýhodných podmienok, čo potvrdzujú svojimi podpismi. 

3.
Otázky neupravené touto zmluvou sa budú riadiť príslušnými ustanoveniami Obchodného zákonníka. 

4.
Zmluva nadobúda platnosť dňom podpísania zmluvnými stranami a účinnosť nadobúda dňom nasledujúcim po dni jej zverejnenia  v Centrálnom registri zmlúv.. 

5.
Táto zmluva sa vyhotovuje v 2 vyhotoveniach, z ktorých  1  obdrží  objednávateľ                     a 1 zhotoviteľ.

Príloha: 

1. Cenová ponuka zo dňa 00.00.2026
V Košiciach, dňa...............................


V Košiciach, dňa.................................

 Za zhotoviteľa:




Za objednávateľa:

________________________       

            _____________________________

  
                    

                     

            Ing. Marta Popríková

     



                                              riaditeľka
1
2

